Document ID: /roh_data/filtered/fineweb-2-filterrobots_roh.jsonl.gz/1355

Tge che saja capità exact na po il president communal, Roman Hug, anc betg dir. Conceder possia el dentant che Parolini haja fatg a Trimmis dapli vuschs che publitgà la dumengia e Schlegel pli paucas. La differenza da vuschs vegnia perquai a sa midar, uschia Hug.
Il mument dumbra il chantun las vuschs da Parolini e Schlegel per la segunda giada. Il resultat final e definitiv vegn quintà sin venderdi.
Tenor la dumbraziun en l'entir chantun da la dumengia passada ha Jon Domenic Parolini fatg 15'904 vuschs e Walter Schlegel 15'836.
RR novitads 17:00